钦定古今图书集成/理学汇编/学行典/第268卷 > 胡仔
## 钦定古今图书集成/理学汇编/学行典/第268卷 > 胡仔

按《太府平志》：胡仔，字元任，当涂人。崇宁五年进士。宣
和间，官建安。仔恬于功名，不求进取，乃卜居苕溪，日
以渔钓自适，自号“苕溪渔隐。僧了宗为之图。仔览景
摅情，悉付之吟咏，题于图之左方。其绝句云：‘堤边短
短长长柳，波上来来去去船。鸥鸟近人浑不畏，一双
飞下镜中天’。”“秋云漠漠烟苍苍，莲花初白莲叶黄。钓”
船尽日来往处，南村北村秔稻香。卷起纶竿撇棹归，
短蓬斜掩宿渔矶。日高春睡无人唤，撩乱杨花绕梦
飞。